Document ID: 31987R3859

31987R3859
L 363/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3859/87 НА КОМИСИЯТА
от 22 декември 1987 година
за изменение на Регламент (ЕИО) № 2723/87 относно определяне на специални подробни правила за прилагането на режима на възстановявания при износ на зърнени култури, изнасяни под формата на тестени изделия, включени в позиция № 19.03 от Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифата и статистическата номенклатура и относно Общата митническа тарифа (1), и по-специално член 15, параграф 1, втора алинея от него,
като взе предвид Регламент (ЕИО) № 2727/75 на Съвета от 29 октомври 1975 г. относно общата организация на пазара на зърнени култури (2), последно изменен с Регламент (ЕИО) № 3808/87 (3), и по-специално член 16, параграф 6 и член 24 от него,
като взе предвид Регламент (ЕИО) № 2746/75 на Съвета от 29 октомври 1975 г. относно определянето на общи правила за предоставяне на възстановявания при износ на зърнени култури и критериите за определяне на размера на тези възстановявания (4), и по-специално член 8, параграф 2, втора алинея и параграф 3 от него,
като има предвид, че Регламент (ЕИО) № 2730/79 на Комисията (5), последно изменен с Регламент (ЕИО) № 1180/87 (6), определя общи подробни правила за прилагането на режима за възстановявания при износ на селскостопански продукти;
като има предвид, че Регламент (ЕИО) № 2723/87 на Комисията (7) определя специални подробни правила за прилагането на режима за възстановявания при износ на зърнени култури, изнасяни под формата на тестени изделия, включени в позиция № 19.03 от Общата митническа тарифа;
като има предвид, че Регламент (ЕИО) № 2658/87 въвежда от 1 януари 1988 г. нова комбинирана номенклатура, която да отговаря на изискванията както на Общата митническа тарифа, така и на външнотърговската статистика на Общността и която да замени номенклатурата от Конвенцията от 15 декември 1950 г.; като има предвид, че следователно трябва да се посочат съответните позиции в тарифата съгласно комбинираната номенклатура;
като има предвид, че мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 2723/87 се изменя, както следва:
1.
Заглавието се заменя със следното:
2.
Член 1 се заменя със следното:
„Член 1
1. В случаите, в които стоките, включени в подпозиции 1902 11 00 и 1902 19 от Комбинираната номенклатура, се изнасят с местоназначение, различно от Съединените американски щати, специалното възстановяване при износ на зърнени култури за САЩ под формата на стоки, включени в подпозиции 1902 11 00 и 1902 19 от Комбинираната номенклатура, не се взема предвид:
-
при определяне на най-ниския размер за възстановяване по смисъла на член 21 от Регламент (ЕИО) № 2730/79,
-
за целите на член 4, параграф 7 и член 5, параграф 3 от Регламент (ЕИО) № 565/80.
2. В случаите, когато зърнени продукти, попадащи в една от хипотезите, посочени в член 9, параграф 2 от Договора, се използват при производството на стоки, включени в подпозиции 1902 11 00 и 1902 19 от Комбинираната номенклатура, и съдържат известно количество зърнени култури, предмет на режим на активно усъвършенстване, износът на горепосочените стоки за Съединените американски щати не дава право на възстановяване при износ по отношение на посочения продукт.“
3.
Член 2, параграф 1 се заменя със следното:
„1. При износ на стоки, включени в подпозиции 1902 11 00 и 1902 19 от Комбинираната номенклатура, за Съединените американски щати, компетентните органи на държавите-членки, в които декларацията за износ се приема от митническите власти, издават, по искане на заинтересуваните страни, „Certificate for the export with refund of pasta to the USA“, наричан по-долу „Сертификат P 2“.“
Член 2
Настоящият регламент влиза в сила на 1 януари 1988 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 декември 1987 година.

Labels: 3
17
18